Kosmos 93.6

Ο Kosmos 93.6 είναι ραδιοφωνικός σταθμός της ΕΡΤ που ιδρύθηκε το 2001 και το πρόγραμμα του εστιάζεται σε επιλεγμένο διεθνές και έθνικ ρεπερτόριο (τζαζ, σόουλ, χιπ χοπ, άφρο, λάτιν, ρέγκε κ.ά.). Σε συνεργασία με το Ethnic Folk Δίκτυο της EBU, μεταδίδει επιλεγμένες συναυλίες από την παγκόσμια μουσική σκηνή και τα μεγάλα διεθνή φεστιβάλ.

Ιστορία
Ξεκίνησε να λειτουργεί το 2001, μετά την ανακατανομή των συχνοτήτων της Αθήνας, με εμπνευστή τον τότε διευθυντή της ΕΡΑ, Αντώνη Ανδρικάκη. Το Kosmos εξέπεμψε από την παλιά συχνότητα του Δεύτερου Προγράμματος, στους 93.6 και από την παλιά συχνότητα του Ράδιο Φιλία, στους 107 MHz των FM. Πρώτος διευθυντής του ήταν ο Μάνος Τζανακάκης και ενάμισι έτος μετά την ίδρυση του, ανέλαβε ο Γιώργος Μουχταρίδης έως το 2011. Ακολούθησαν, ο Πάνος Χρυσοστόμου, ο Γιάννης Δημητριάδης (περίοδος της ΝΕΡΙΤ), ο Λεωνίδας Αντωνόπουλος, ο Ιωσήφ Βάγγερ και ξανά ο Λεωνίδας Αντωνόπουλος.

Είναι ο πρώτος κρατικός σταθμός που έδωσε βάρος στη παγκόσμια μουσική, συμβάλλοντας στην άνοδο της. Αν και τοπικής εμβέλειας απέσπασε ακροαματικότητα, της τάξεως του 5%, και έγινε το πιο κερδοφόρο ραδιόφωνο της ΕΡΑ.

Ρεπερτόριο
Το βασικό ρεπερτόριο του Kosmos είναι η παγκόσμια μουσική, ήχοι και μελωδίες που δεν υπάρχουν σε κανένα άλλο ελληνικό ραδιόφωνο: η λάτιν και οι ήχοι της Βραζιλίας, η ρέγκε και η αφρικάνικη, η σόουλ, η τζαζ και η κλασική ροκ, με πετάγματα στην ηλεκτρονική παραγωγή από την Ευρώπη και την Αμερική και την σύγχρονη δισκογραφία της "ενήλικης ποπ".

Από το 2020, συνυπάρχουν, αφιερώματα σε είδη και χώρες ("Mambo Estereo" με τον Βασίλη Σταματίου), εκπομπές για το βιβλίο (Θάλεια Καραμολέγκου), αφιερώματα σε δεκαετίες και κινηματογραφική μουσική (Γιάννης Πετρίδης), εκπομπές με δημοσιογραφική ματιά (Προκόπης Δούκας), επιλεγμένες νέες κυκλοφορίες απ' όλον τον πλανήτη ("Fresh Unlimited" με την Μαρία Μαρκουλή), το "G-Poly Groove" με τον Γιώργο Πολυχρονίου, ο "Kosmoναύτης" με τον Μανώλη Φάμελλο, καθώς και μίξσετς Ελλήνων και διεθνών ντιτζέις και παραγωγών (Kosmos LAB).

Άλλες δραστηριότητες
Ο Kosmos έχει διοργανώσει δύο ομότιτλα μουσικά φεστιβάλ με μεγάλη επιτυχία, το 2009 στον Ιππικό Όμιλο Γουδή και το 2010 στο Θέατρο Πέτρας, με καλεσμένους πολύ πετυχημένα συγκροτήματα του ρεπερτορίου του: The Specials, Dub INC, Αμπάρο Σάντσεθ, Σάντελ, Ojos de Brujo, Τιναριουέν, Σόλομον Μπουρκ, Bajofondo, Orishas, Σόφι ντε Λίλα, Γιασμίν Λεβί, Νικόλα Κόντε, Burger Project, Stuff Benda Bilii. Ο σταθμός έχει εκδώσει και πέντε διπλές συλλογές σιντί με τα καλύτερα τραγούδια που μετέδωσε στην πρώτη περίοδο της λειτουργίας του. Στα ετήσια πάρτι που διοργανώνει από το 2017 ο σταθμός έχουν εμφανιστεί Έλληνες καλλιτέχνες και συγκροτήματα όπως η Μαρίνα Σάττι, ο Τζερόμ Καλούτα, η Ίντρα Κέιν, οι Afrodyssey κ.α.

Λειτουργία επί ΝΕΡΙΤ
Τον Ιούνιο του 2014 ένα χρόνο μετά το κλείσιμο της ΕΡΤ ο τότε νεοφερμένος φορέας του ανακοίνωσε πως ο σταθμός θα επιστρέψει στην ίδια συχνότητα και σε άλλες, αρχικά στην Αθήνα και τη Θεσσαλονίκη, στοχεύοντας να αποκτήσει πανελλαδική εμβέλεια. Όπως και στο παρελθόν, το πρόγραμμα του σταθμού εστιάστηκε σε τζαζ και μουσικές από όλο τον πλανήτη. Ορισμένοι σχολιαστές χαρακτήρισαν την επαναλειτουργία του σταθμού από τη ΝΕΡΙΤ παράνομη επειδή δεν είχε εγκριθεί το επιχειρησιακό σχέδιο λειτουργίας του νέου δημόσιου ραδιοτηλεοπτικού φορέα.

Συχνότητες του Kosmos 93.6 Πανελλαδικά
ΠεριοχήΣυχνότηταΚέντρο ΕκπομπήςΑργολίδα94.0 MHzΠροφήτης ΗλίαςΑρκαδία105.7 MHzΆνω ΔολιανάΑττική93.6 MHzΠάρνηθα107.0 MHzΥμηττόςΔράμα102.5 MHzΚάτω Νευροκόπι
Επίσης οι υπόλοιποι τοπικοί ραδιοφωνικοί σταθμοί της ΕΡΤ συνδέονται με τον Kosmos 93.6 με το πέρας του προγράμματός τους (μεσημέρι ή αργά το βράδυ μέχρι την επόμενη μέρα) και όλο το Σαββατοκύριακο.

Kosmos Jazz
μικρογραφία|119x119εσ|Το λογότυπο του «αδελφικού» σταθμού Kosmos Jazz
Την Παρασκευή 20 Μαΐου 2022 ξεκίνησε η εκπομπή του «αδελφικού» σταθμού του, Kosmos Jazz, του δεύτερου διαδικτυακού ραδιοφωνικού σταθμού της ΕΡΑ με τζαζ ρεπερτόριο.

Λογότυπα
 200px 200px 200px 29.10.2001-11.06.2013  11.06.2015-01.07.2021 01.07.2014-11.06.2015 01.07.2021-σήμερα

Παραπομπές

Εξωτερικοί σύνδεσμοι
Ακούστε ζωντανά τον Kosmos στο ERT Echo
Δείτε το πρόγραμμα του Kosmos στο ERT Echo

Κατηγορία:Ελληνική Ραδιοφωνία
Κατηγορία:Ελληνικοί ραδιοφωνικοί σταθμοί